Notum sit praesentibus universis et futuris quod ego Galterus Dei gratia sancte Dei Lingonensis Ecclesie humilis minister dedi Ecclesie sancti Stephani Diuionensis, parochialem Ecclesiam de Cusseio et de Granceio libere et perpetuo possidendam. Inuestiui autem cura illius Parochiae Arueium tunc temporis dictum Abbatem praefate Ecclesie sancti Stephani, ita ut licenter possit ipse et sui successores, in parochia saepe memorata, ordinare et substituere presbyterum suum canonicum, siue alium, liberum et immunem ab omni exactione et substitutum inuestire cura illius Parochie. Acta sunt hec laudante Hugone de Riueria Archidiacono et Arnaudo de Chasue, decano. Testes sunt huius rei Walo, Girardus de Aspero Monte, Canonici, Constantius de Acellis decanus, Parisius de Gemellis. Facta est carta illa et sigilli nostri auctoritate munita anno ab Incarnatione Domini centesimo septuagesimo primo.